Adicara iki pisanan diadani taun 2014 tanggal 15-16 Fèbruari ing Hotèl Merapi Merbabu, Yogyakarta. Nalika iku ngepasi njeblugé Gunung Kelud. Awuné tekan Yogyakarta lan njalari tutupé sawenèh papan anggegana ing Jawa, kalebu Papan Anggegana Adisucipto, uga wurungé sakèhé pamaburan. Ing taun iku, satusan panyarta saka Walanda, Surinam, lan Indonésia ngèstrèni adicara iki. Ing taun 2015, JDE II diadani tanggal 15-16 Agustus. Adicarané dièstrèni udakara wong 300 saka 14 nagara.